
Nr. 22/576


Biroul Permanent

al

Camerei  Deputaţilor

Vă înaintăm, alăturat, Raportul suplimentar asupra proiectului de Lege pentru modificarea Legii nr. 571/2003 privind Codul Fiscal , cu care comisia noastră a fost sesizată în fond cu adresa Biroului Permanent nr. PL.x 680 din 10 octombrie 2007 .
	PREŞEDINTE,

Aurel Gubandru

RAPORT SUPLIMENTAR
asupra proiectului de Lege pentru modificarea Legii nr. 571/2003 privind Codul Fiscal
Cu adresa nr.PL.x. 680 din 10 octombrie 2007, Biroul Permanent, conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea Legii nr. 571/2003 privind Codul Fiscal. 

În şedinţa din data de 11decembrie 2007 Camera Deputaţilor, în temeiul art. 70 din Regulamentul Camerei Deputaţilor, republicat, a hotărât retrimiterea proiectului de Lege pentru modificarea Legii nr. 571/2003 privind Codul Fiscal la Comisia pentru buget, finanţe şi bănci în vederea întocmirii unui raport suplimentar.

La întocmirea raportului s-au avut în vedere avizele Comisiei juridice, de disciplină şi imunităţi, al Comisiei pentru agricultură, silvicultură, industrie alimentară şi servicii specifice şi al  Consiliului Legislativ.

Guvernul nu susţine propunerea legislativă.
Prezentul proiect de lege are ca obiect de reglementare modificarea Legii nr.571/2003 privind Codul fiscal, cu modificările şi completările ulterioare, astfel încât să fie exceptată de la plata accizelor producţia de ţuică şi rachiu de fructe destinată consumului propriu în gospodăriile individuale.

De asemenea, se propune abrogarea alin. (4) al art. 234 care reglementa competenţa autorităţii fiscale de a verifica probele de producţie, timpii de fabricaţie şi randamentul pentru fiecare tip de materie primă, apreciindu-se că această sarcină este  imposibil de îndeplinit.  

Proiectul de lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 27 deputaţi, din totalul de 28 membri ai comisiei.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mihai Hură, director în Ministerul Economiei şi Finanţelor.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din data de 8 octombrie 2007.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
 In urma dezbaterii Proiectului de lege pentru modificarea Legii nr. 571/2003 privind Codul Fiscal,  în şedinţa din data de 9 septembrie 2008, comisia propune Plenului Camerei Deputaţilor aprobarea acestuia cu amendamentele prevăzute în Anexă. 

	PREŞEDINTE,

Aurel Gubandru
	SECRETAR,

Radu Cătălin Drăguş


                      Consilier parlamentar









                               Rosu Gica

Anexă

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	LEGE

pentru modificarea Legii nr.571/2003 privind Codul fiscal
	nemodificat
	

	2.
	ARTICOL UNIC.-  Legea nr.571/2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, se modifică după cum urmează:
	nemodificat


	

	3.
	1. La articolul 173, alineatul (2) va avea următorul cuprins:

„(2) Producţia de ţuică şi rachiu de fructe destinată consumului propriu în gospodăriile individuale se exceptează de la plata accizelor.”
	1. La articolul 173, alineatul (2) va avea următorul cuprins:

„(2) Ţuica şi rachiurile de fructe destinate consumului propriu al gospodăriilor individuale, în limita unei cantităţi echivalente de cel mult 250 litri de produs pentru fiecare gospodărie individuală /an, cu concentraţia alcoolică de 100% în volum, se exceptează de la plata accizelor.”

Autori: Comisia pentru buget, finanţe şi bănci, Domnii Filonaş Chiş, Iuliu Nosa, Eugen Nicolicea, Mircia Giurgiu, Ioan Cindrea, Mihaela Adriana Rusu, Liviu Timar, Viorel Pupeză, Pavel Todoran şi Tămagă Constantin – deputaţi PSD, Domnii Micula Cătălin şi Popa Nicolae – deputaţi PNL
	Propunerea reprezintă o măsură de încurajare şi susţinere a micilor producători de ţuică şi rachiuri  de fructe, în calitate de băuturi tradiţionale româneşti, unice în Uniunea Europeană şi protejate în acest sens conform Regulamentului (CE) nr.110/2008 privind definirea, descrierea, prezentare, etichetarea şi protecţia indicaţiilor geografice ale băuturilor spirtoase, astfel încât acestea să poată constitui în continuare o sursă de dezvoltare economică a unor regiuni şi să rămână o sursă de venit pentru locuitorii regiunilor în care se produc. 

	4.
	
	2.  La articolul 178, alineatul (6) va avea următorul cuprins:

„(6) Fac excepţie de la prevederile alin.(1) micii producători de vinuri liniştite care produc în medie mai puţin de 600 hl de vin pe an."

Autori:  Comisia pentru buget, finanţe şi bănci, dep. PNL Nini Săpunaru
	Propunerea este în concordanţă cu reglementările europene în materie, respectiv, art.29 alin.(1) din Directiva 92/12/CEE, care prevede că statele membre îi pot scuti pe micii producători de vinuri de obligaţia de a produce vinul în interiorul unui antrepozit fiscal, dacă produc în medie mai puţin de 1000 hl de vin pe an.

	5.
	La articolul 234, alineatul (4) se abrogă.
	se elimină
	Abrogarea alin.(4) al art.234 din lege ar încuraja evaziunea fiscală, din moment ce reprezentanţii organului fiscal nu mai pot verifica, prin probe de producţie, timpii de fabricaţie ai instalaţiilor sau ai cazanelor şi randamentul în alcool.


PAGE  
2

